ประกาศกรมสรรพสามิตประกาศกรมสรรพสามิตเรื่องกำหนดราคารถยนต์นั่งหรือรถยนต์โดยสารที่มีที่นั่งไม่เกิน ๑๐ คนที่ดัดแปลงมาจากรถยนต์กระบะหรือสิ่งใดๆ ตามที่กำหนดในกฎกระทรวงที่ออกตามความในมาตรา๑๔๔ ตรี แห่งพระราชบัญญัติภาษีสรรพสามิต พ.ศ. ๒๕๒๗ซึ่งกระทำโดยผู้ดัดแปลงที่ประกอบกิจการเป็นธุรกิจ------------------------------- อาศัยอำนาจตามความในมาตรา๘ (๑) วรรคสอง แห่งพระราชบัญญัติภาษีสรรพสามิต พ.ศ. ๒๕๒๗ซึ่งแก้ไขเพิ่มเติมโดยพระราชบัญญัติภาษีสรรพสามิต (ฉบับที่ ๒) พ.ศ. ๒๕๓๔ และอำนาจตามความในข้อ ๒ (๑) (ข) แห่งกฎกระทรวงฉบับที่ ๒๓ (พ.ศ. ๒๕๓๔) ออกตามความในพระราชบัญญัติภาษีสรรพสามิต พ.ศ. ๒๕๒๗ว่าด้วยหลักเกณฑ์และวิธีการในการกำหนดราคาสินค้าที่ผลิตในราชอาณาจักรเพื่อถือเป็นเกณฑ์ในการคำนวณภาษี ลงวันที่ ๓๐ ธันวาคม๒๕๓๔อธิบดีกรมสรรพสามิตกำหนดราคารถยนต์นั่งหรือรถยนต์โดยสารที่มีที่นั่งไม่เกิน ๑๐ คน ที่ดัดแปลงมาจากรถยนต์กระบะหรือสิ่งใด ๆตามที่กำหนดในกฎกระทรวง ตามมาตรา ๑๔๔ ตรีซึ่งกระทำโดยผู้ดัดแปลงที่ประกอบกิจการเป็นธุรกิจไว้ ดังต่อไปนี้ ข้อ ๑ให้ยกเลิกประกาศกรมสรรพสามิตเรื่อง กำหนดราคารถยนต์นั่งหรือรถยนต์โดยสารที่มีที่นั่งไม่เกิน ๑๐ คนที่ดัดแปลงมาจากรถยนต์กระบะหรือสิ่งใด ๆ ตามที่กำหนดในกฎกระทรวง ตามมาตรา ๑๔๔ ตรี ซึ่งกระทำโดยผู้ดัดแปลงที่ประกอบกิจการเป็นธุรกิจ ลงวันที่ ๒๖สิงหาคม ๒๕๓๖ซึ่งแก้ไขเพิ่มเติมโดยประกาศกรมสรรพสามิต เรื่อง กำหนดราคารถยนต์นั่งหรือรถยนต์โดยสารที่มีที่นั่งไม่เกิน ๑๐ คนที่ดัดแปลงมาจากรถยนต์กระบะหรือสิ่งใด ๆ ตามที่กำหนดในกฎกระทรวง ตามมาตรา ๑๔๔ ตรีซึ่งกระทำโดยผู้ดัดแปลงที่ประกอบกิจการเป็นธุรกิจ (ฉบับที่ ๒)ลงวันที่ ๘ กันยายน ๒๕๓๖ ข้อ ๒ราคารถยนต์นั่งหรือรถยนต์โดยสารที่มีที่นั่งไม่เกิน ๑๐ คน ที่ดัดแปลงมาจากรถยนต์กระบะหรือสิ่งใด ๆ ตามที่กำหนดในกฎกระทรวงตามมาตรา ๑๔๔ ตรี ให้ถือราคาของรถยนต์กระบะหรือสิ่งใด ๆตามที่กำหนดในกฎกระทรวงที่ออกตามความในมาตรา ๑๔๔ ตรี แห่งพระราชบัญญัติภาษีสรรพสามิต พ.ศ. ๒๕๒๗ก่อนการดัดแปลงบวกด้วยมูลค่าที่เพิ่มขึ้นจากการดัดแปลง ข้อ ๓มูลค่าที่เพิ่มขึ้นจากการดัดแปลง ให้ถือราคาค่าจ้างแรงงานดัดแปลงบวกด้วยค่าวัสดุ อุปกรณ์หรือค่าจ้างทำของซึ่งรวมค่าวัสดุอุปกรณ์ที่จ่ายจริงตามมูลค่าที่เพิ่มขึ้นทั้งหมดอยู่ด้วยแต่ต้องไม่ต่ำกว่าเกณฑ์ขั้นต่ำสำหรับค่าใช้จ่ายและค่าวัสดุอุปกรณ์ในการดัดแปลงดังนี้ ๓.๑ กรณีนำรถยนต์กระบะหรือรถยนต์ที่มีเฉพาะแชสซีส์และกระจกบังลมหน้า (CHASSIS WITH WINDSHIELD) ของรถยนต์กระบะมาดัดแปลงเป็นรถยนต์นั่ง ก.ประเภทหลังคาทำด้วยเหล็กลักษณะ (๑)นั่งสองตอนท้ายบรรทุก ๒ ประตู ไม่ต่ำกว่า ๕๒,๐๐๐ บาท (กระบะชนิดเล็ก) (ตามรูปแบบที่ ๑ หรือที่คล้ายกัน) (๒)นั่งสองตอนท้ายบรรทุก ๒ ประตู ไม่ต่ำกว่า ๖๕,๐๐๐ บาท (กระบะทั่วไป) (ตามรูปแบบที่ ๒ หรือที่คล้ายกัน) (๓) นั่งสองตอนท้ายบรรทุก ๔ประตู ไม่ต่ำกว่า ๗๑,๕๐๐ บาท (ตามรูปแบบที่ ๓ หรือที่คล้ายกัน) (๔) นั่งสองตอนแวนหรือสองตอน ไม่ต่ำกว่า ๙๑,๐๐๐ บาท สองแถว ๓ประตู (ตามรูปแบบที่ ๔ หรือที่คล้ายกัน) (๕) นั่งสองตอนแวนหรือสองตอน ไม่ต่ำกว่า ๑๖๓,๐๐๐ บาท สองแถว ๕ประตู (ตามรูปแบบที่ ๕ หรือที่คล้ายกัน) (๖) นั่งสองตอนแวน ไม่ต่ำกว่า ๓๖๓,๐๐๐ บาท (มิตซูบิชิปาเจโร่) (ตามรูปแบบที่ ๖หรือที่คล้ายกัน) (๗) นั่งสองตอน ไม่ต่ำกว่า ๕๙,๐๐๐ บาท (มิร่า) (ตามรูปแบบที่ ๗ หรือที่คล้ายกัน) ข.ประเภทหลังคาทำด้วยไฟเบอร์ลักษณะ (๑) นั่งสองตอนแวนหรือสองตอน ไม่ต่ำกว่า ๗๑,๕๐๐ บาท สองแถว ๓ประตู (ตามรูปแบบที่ ๘ หรือ ๙ หรือ ๑๐ หรือ ๑๑ หรือที่คล้ายกัน) (๒) นั่งสองตอน ๒ประตู ไม่ต่ำกว่า๔๔,๐๐๐ บาท (ซูซูกิ คาริเบียน) (ตามรูปแบบที่ ๑๒ หรือที่คล้ายกัน) (๓) นั่งสองตอน ไม่ต่ำกว่า ๒๗,๐๐๐ บาท (มิร่า) (ตามรูปแบบที่ ๑๓ หรือที่คล้ายกัน) ๓.๒กรณีนำรถยนต์บรรทุกที่มีลักษณะเป็นรถตู้มาดัดแปลงเป็นรถยนต์นั่งหรือรถยนต์โดยสารที่มีที่นั่งไม่เกิน ๑๐ คน ลักษณะ (๑) รถตู้สองตอน(มีที่นั่งหลังคนขับ ๑ แถว) ไม่ต่ำกว่า ๓๑,๐๐๐ บาท เครื่องยนต์ไม่เกิน ๑,๒๐๐ ซี.ซี. (ตามรูปแบบที่ ๑๔ หรือที่คล้ายกัน) (๒) รถตู้สามตอน(มีที่นั่งหลังคนขับ ๒ แถว)ไม่ต่ำกว่า ๕๘,๐๐๐ บาท หรือเครื่องยนต์เกิน ๑,๒๐๐ ซี.ซี. (ตามรูปแบบที่ ๑๕ หรือ ๑๖หรือที่คล้ายกัน) ข้อ ๔กรณีรถยนต์ที่ดัดแปลงไม่เป็นไปตามแบบที่กำหนดในข้อ ๓ หรือเป็นการดัดแปลงเพื่อใช้งานเฉพาะกิจโดยมีการติดตั้งอุปกรณ์พิเศษในการดัดแปลงด้วย จะต้องถือตามราคาค่าจ้างแรงงานดัดแปลงบวกด้วยค่าวัสดุอุปกรณ์ที่จ่ายจริงตามมูลค่าที่เพิ่มขึ้นทั้งหมด ข้อ ๕ประกาศนี้ให้ใช้บังคับตั้งแต่วันที่๒๖ สิงหาคม พ.ศ. ๒๕๓๖ เป็นต้นไป ประกาศกรมสรรพสามิต เรื่องกำหนดราคารถยนต์นั่งที่ดัดแปลงมาจากรถยนต์กระบะหรือสิ่งใด ๆ ตามที่กำหนดในกฎกระทรวง ตามมาตรา ๑๔๔ ตรีซึ่งกระทำโดยผู้ดัดแปลงที่ประกอบกิจการเป็นธุรกิจ ลงวันที่ ๑ มกราคม ๒๕๓๕ให้ยังคงใช้บังคับต่อไปสำหรับรถยนต์ที่ กระทรวง ทบวง กรม รัฐวิสาหกิจ องค์การบริหารส่วนท้องถิ่นธนาคารแห่งประเทศไทย ธนาคารออมสินธนาคารอาคารสงเคราะห์ธนาคารเพื่อการเกษตรและสหกรณ์และบรรษัทเงินทุนอุตสาหกรรมแห่งประเทศไทยได้ทำสัญญาว่าจ้างดัดแปลงกับผู้รับจ้างดัดแปลงรถยนต์ไว้ก่อนวันที่ ๑ตุลาคม๒๕๓๗ ทั้งนี้ผู้มีหน้าที่เสียภาษีต้องนำส่งหลักฐานสัญญาจ้างทำการดัดแปลงให้กรมสรรพสามิตเพื่อพิจารณาอนุมัติก่อนภายในหนึ่งเดือนนับแต่วันที่ออกประกาศนี้หรือภายในหนึ่งเดือนนับแต่วันทำสัญญาแล้วแต่กรณี ประกาศณ วันที่ ๑๗ กันยายน ๒๕๓๖ สมใจนึก เองตระกูล อธิบดีกรมสรรพสามิต[ดูข้อมูลจากภาพกฎหมาย][รก.๒๕๓๖/๑๖๕/๑๖/๑๙ ตุลาคม ๒๕๓๖] ธิดาวรรณ/ แก้ไข ๒๐ ก.ย. ๒๕๔๕ B+A(C)